ബൂസ്റ്റര് ഡോസ് രോഗപ്രതിരോധത്തില് ഏറ്റവും നിര്ണാകമാണെന്ന് ഡോ. അബ്ദുല് ലത്തീഫ് അല് ഖാല് ദോഹ: കോവിഡ് വാക്സിന്്റെ ബൂസ്റ്റര് ഡോസ് രോഗപ്രതിരോധത്തില് ഏറ്റവും നിര്ണാകമാണെന്ന് ദേശീയ ഹെല്ത്ത് സ്ട്രാറ്റജി. ദേശീയ ഹെല്ത്ത് സ്ട്രാറ്റജി ഗ്രൂപ്പ് തലവന് ഡോ. അബ്ദുല് ലത്തീഫ് അല് ഖാല് ആണ് ഈ വിവരം അറിയിച്ചത്. ബുധനാഴ്ച ആരംഭിക്കുന്ന ബൂസ്റ്റര് ഡോസ് വാക്സിന്്റെ മുന്നോടിയായി ഖത്തര് ടി.വിക്ക് നല്കിയ അഭിമുഖത്തിലാണ് രാജ്യത്തിന്്റെ കോവിഡ് പ്രതിരോധ പ്രവര്ത്തനങ്ങളിലെ മുന്നണിപ്പോരാളി കൂടിയായ ഡോ. അല് ഖാല് ഇക്കാര്യം വ്യക്തമാക്കിയത്. കോവിഡിന്്റെ ഡെല്റ്റ വകഭേദങ്ങള്ക്കെതിരെ ആരോഗ്യ സുരക്ഷ നേടുന്നതില് ബൂസ്റ്റര് ഡോസ് സുപ്രധാന പങ്കുവഹിക്കും. ശാസ്ത്രീയ പഠനങ്ങളുടെയും ഗവേഷണങ്ങളുടെയും അടിസ്ഥാനത്തില് തെളിയിക്കപ്പെട്ട ശേഷമാണ് മൂന്നാം ഡോസ് എടുക്കാന് നിര്ദേശിക്കപ്പെടുന്നത്. രണ്ടാം ഡോസ് എടുത്ത് എട്ടുമാസം കഴിഞ്ഞവര് അടുത്ത ഡോസ് വക്സിന് കൂടി സ്വീകരിക്കുന്നതോടെ പുതിയ വകഭേദങ്ങള്ക്കെതിരെ ഒരു വര്ഷം വരെ പ്രതിരോധശേഷി നേടുമെന്ന് അദ്ദേഹം പറഞ്ഞു. രണ്ടാം ഡോസ് സ്വീകരിച്ച് ഏഴു മാസം കഴിയുന്നതോടെ ശരീരത്തിലെ ആന്റി ബോഡി കുറയുന്നതായി ശാസ്ത്രീയമായി തെളിയിക്കപ്പെട്ടുകഴിഞ്ഞതാണ്. അത്തരം ആളുകളില് കോവിഡ് രോഗസാധ്യത കൂടിയതായി ക്ലിനിക്കല് തെളിവുകളുമുണ്ട്. അതിനാല്, രോഗസാധ്യത കൂടിയ ഹൈറിസ്ക് വിഭാഗക്കാര് എത്രയും വേഗം ബൂസ്റ്റര് ഡോസ് വാക്സിന് സ്വീകരിച്ചുതുടങ്ങണം. ഘട്ടം ഘട്ടമായാണ് ബൂസ്റ്റര് ഡോസ് നല്കിത്തുടങ്ങുന്നത്. വരും മാസങ്ങളില് കൂടുതല് പേര്ക്ക് നല്കും. കഴിഞ്ഞ ജനുവരി, ഫ്രെബുവരി, മാര്ച്ചില് രണ്ടാം ഡോസ് സ്വീകരിച്ചവര്ക്ക് എട്ടു മാസം പൂര്ത്തിയാകുന്ന മുറക്ക് ബൂസ്റ്റര് ഡോസ് ലഭ്യമാവുമെന്നും, ബൂസ്റ്റര് ഡോസ് എടുക്കുന്നവര്ക്ക് രണ്ടാം ഡോസ് എടുക്കുന്നവരേക്കാള് മടങ്ങ് ആന്റിബോഡി നേടാന് കഴിയുമെന്നാണ് പഠനമെന്നും, ആദ്യ രണ്ട് ഡോസുകളേക്കാള് ബൂസ്റ്റര് ഡോസിന് രോഗപ്രതിരോധശേഷി ലഭ്യമാകുമെന്നും, പ്രതിരോധ കുത്തിവെപ്പ് സജീവമാകുന്നതോടെ രാജ്യത്തെ കോവിഡ് വ്യാപനം കുറഞ്ഞുതുടങ്ങിയത് ആശ്വാസകരമാണെന്നും അദ്ദേഹം കൂട്ടിച്ചേര്ത്തു.